12.4.2022
RO
Jurnalul Oficial al Uniunii Europene
L 114/189
articolul 27 alineatul (3) din Directiva (UE) 2018/2001 le stabilește pentru calcularea energiei electrice din surse regenerabile în transporturi.
În al patrulea rând, ele pot servi la dovedirea faptului că operatorii economici introduc informații exacte în baza de date a Uniunii sau în baza de date națională privind anumiți combustibili din surse regenerabile și combustibili pe bază de carbon reciclat utilizați în transporturi, în conformitate cu articolul 28 alineatul (4) din Directiva (UE) 2018/2001.
În al cincilea rând, ele pot fi utilizate pentru a certifica biocombustibilii, biolichidele și combustibilii din biomasă care prezintă riscuri reduse de schimbare indirectă a destinației terenului.
Comisia poate decide dacă sistemele voluntare naționale sau internaționale pot servi tuturor sau unora dintre aceste scopuri.
(4)
Dacă un operator economic prezintă dovezi sau date privind respectarea criteriilor de durabilitate și de reducere a emisiilor de gaze cu efect de seră, obținute în conformitate cu un sistem voluntar care a fost recunoscut de Comisie, în măsura prevăzută în decizia de recunoaștere, statul membru în cauză nu ar trebui să solicite furnizorului dovezi suplimentare.
(5)
Cererea adresată Comisiei de recunoaștere, în temeiul articolului 30 alineatul (4) din directivă, a sistemului voluntar „Red Tractor Farm Assurance Crops and Sugar Beet Scheme” a fost prezentată pentru prima dată Comisiei la 24 februarie 2021.
Această cerere a condus la o evaluare a sistemului de către Comisie, în care au fost identificate unele aspecte care necesită modificări.
În observațiile sale din 23 iunie 2021, sistemul a abordat în mod corect aceste aspecte.
Sistemul acoperă biocombustibilii derivați din culturi combinabile și sfeclă de zahăr (cu excepția deșeurilor și a reziduurilor) produși în Regatul Unit de la fermă până la primul punct de livrare a biomasei agricole.
(6)
La evaluarea sistemului voluntar „Red Tractor Farm Assurance Crops and Sugar Beet Scheme”, Comisia a constatat că acesta acoperă în mod adecvat criteriile de durabilitate prevăzute la articolul 29 alineatele (3)-(5) din Directiva (UE) 2018/2001 și aplică o metodologie a bilanțului masic în conformitate cu cerințele de la articolul 30 alineatele (1) și (2) din Directiva (UE) 2018/2001.
Verificarea respectării de către operatorii economici a criteriilor de reducere a emisiilor de gaze cu efect de seră în sensul articolului 29 alineatul (10) din Directiva (UE) 2018/2001 nu face obiectul certificării de către sistemul „Red Tractor Farm Assurance Crops and Sugar Beet Scheme”.
Această evaluare nu ia în considerare viitorul act de punere în aplicare care urmează să fie adoptat în conformitate cu articolul 30 alineatul (8) din Directiva (UE) 2018/2001 privind normele de verificare a criteriilor de durabilitate și de reducere a emisiilor de gaze cu efect de seră și a criteriilor privind riscurile reduse din perspectiva schimbării indirecte a destinației terenului.
Prin urmare, sistemul „Red Tractor Farm Assurance Crops and Sugar Beet Scheme” va fi reevaluat în momentul adoptării unui astfel de act de punere în aplicare.
(7)
În urma evaluării sistemului voluntar „Red Tractor Farm Assurance Crops and Sugar Beet”, s-a constatat că acesta îndeplinește standardele adecvate de fiabilitate, transparență și auditare independentă în conformitate cu articolul 30 alineatul (8) din Directiva (UE) 2018/2001.
(8)
Sistemul recunoscut ar trebui să fie disponibil în secțiunea dedicată sistemelor voluntare de pe site-ul EUROPA al Comisiei.
(9)
Măsurile prevăzute în prezenta decizie sunt conforme cu avizul Comitetului privind durabilitatea biocombustibililor, a biolichidelor și a combustibililor din biomasă,
ADOPTĂ PREZENTA DECIZIE:
Articolul 1 Sistemul voluntar „Red Tractor” (denumit în continuare „sistemul”), prezentat Comisiei în vederea recunoașterii la 23 iunie 2021, demonstrează, pentru combustibilii auditați în cadrul sistemului, următoarele elemente: (a) conformitatea loturilor de biocombustibili cu criteriile de durabilitate prevăzute la articolul 29 alineatele (3)-(5) din Directiva (UE) 2018/2001; (b) conformitatea operatorilor economici cu obligația de a introduce informații exacte în baza de date a Uniunii sau în baza de date națională privind combustibilii din surse regenerabile și combustibilii pe bază de carbon reciclat utilizați în transporturi, în conformitate cu articolul 28 alineatul (4) din Directiva (UE) 2018/2001.
Articolul 2 Decizia este valabilă timp de cinci ani de la data intrării în vigoare.
În cazul în care conținutul sistemului, astfel cum a fost prezentat Comisiei la 23 iunie 2021 în scopul recunoașterii suferă modificări care ar putea afecta temeiul prezentei decizii, modificările în cauză trebuie notificate Comisiei fără întârziere.
Comisia evaluează modificările notificate pentru a stabili dacă sistemul continuă să respecte în mod corespunzător criteriile de durabilitate care au stat la baza recunoașterii sale.